虼蚻

虼蚻（讀做gă-săk，連讀gă-lăk，復寫做虼𧑎、虼𧏫）是蜀種不完全變態其雜食蟲蟻。現刻時，儂已經發現大概四千幾種虼蚻，但是㑚有盡少蜀部分品種生活敆儂其厝裡。虼蚻其病囝能力盡強，敆儂厝𡅏生活其地方一般都是儥澈洁其地方，造成一般身𡅏都要嘢価細菌，故此一般都當作害蟲。

 生物學 
 分類 
虼蚻算蜚蠊目。蜚蠊目包括虼蚻共白蟻等等。

虼蚻有四千幾種，敆厝底裡見著其主要是美洲虼蚻、澳洲虼蚻、斑蠊、德國虼蚻、日本姬蠊、亞洲姬蠊。

 天敵 
虼蚻其天敵有䗃、蜘蛛、蠍、紅蚣、蚰蜒、紅蟻、蛤蜱、杜墊等等。真正起遘控制虼蚻數量作用其天敵是蜂類，包括長背泥蜂科（最出名其是暗蜂）、旗腹姬蜂科、跳小蜂科、旋小蜂科、姬小蜂科等等。另外，貓囝、猴共老鼠有時嘢會食虼蚻。

參考文獻

分類:節肢動物
分類:蟲蟻